# Pablo Insua Blanco

Pablo Insua Blanco (Arzúa, la Corunya, 9 de setembre de 1993) és un futbolista gallec. Juga de defensa central i el seu club actual és el Granada CF.

## Trajectòria

Va debutar a la temporada 2010-11 amb el Deportivo B a Segona B en edat juvenil, baixant al final de la temporada a Tercera divisió.
La temporada 2012–13 va debutar amb el primer equip en partit oficial, contra l'Athletic Club a San Mamés (1-1), i va debutar com a titular la setmana següent, en un partit de Copa del Rei contra el RCD Mallorca, que va eliminar el Dépor (0-0).
El 25 de març de 2014 va renovar el seu contracte amb el club corunyès fins a l'any 2018.
El 9 de juny de 2014 va ser inclòs en l'onze ideal de Segona Divisió corresponent a la temporada 2013-2014, al final de la qual el Deportivo va certificar el seu retorn a Primera.

### Leganés

El 15 d'agost de 2015, Insua fou cedit al CD Leganés de segona divisió, per un any. Va marcar un gol en 35 partits en el seu primer any, ajudant l'equip a ascendir per primer cop en la seva història.
El 15 de juliol de 2016, la cessió fou renovada per la temporada següent. Va marcar el seu primer gol a primera divisió el 21 de gener de 2017, el de l'empat en un 2–2 a fora contra el Deportivo Alavés.

### Schalke 04

El 29 de juny de 2017, després d'haver jugat 29 partits amb el Leganés, que va mantenir la categoria, Insua va fitxar pel FC Schalke 04 per quatre anys. Va debutar a la Bundesliga el següent 17 de març, quan va entrar al minut 64 com a substitut, en una derrota per 1–0 a fora contra el VfL Wolfsburg.
El 20 de juliol de 2018, Insua va ser cedit a la SD Huesca per una temporada-long loan.

### Selecció espanyola

Va ser convocat per jugar amb la selecció espanyola sub-19, amb la qual es va proclamar campió d'Europa l'any 2012.
El 6 d'octubre de 2013 va ser convocat per Julen Lopetegui per jugar dos partits amb la selecció espanyola sub-21, contra Bòsnia i Hercegovina i Hongria.

## Referències

* ↑ Depor out of drop zone with point Arxivat 2013-01-24 at Archive.is; ESPN FC, 25 novembre 2012
* ↑ Insua renueva su vinculación con el Deportivo hasta 2018; Canaldeportivo, 25 de març de 2014
* ↑ El once ideal de la Liga Adelante 2013/14; LFP.es, 9 de juny de 2014
* ↑ «Pablo Insua blinda la defensa; CD Leganés, 15 agost 2015 (en castellà)». Arxivat de l'original el 15 d'agost 2015. [Consulta: 28 desembre 2017].
* ↑ «El Leganés hace historia y asciende a Primera división» (en castellà). Marca, 04-06-2016 [Consulta: 10 juliol 2017].
* ↑ «El Leganés asciende a Primera con Pablo Insua erigido en héroe» (en castellà). La Voz de Galicia, 04-06-2016 [Consulta: 10 juliol 2017].
* ↑ El Leganés prolonga un año más la cesión de Pablo Insua Arxivat 2017-08-03 a Wayback Machine.; CD Leganés, 15 juliol 2016 (en castellà)
* ↑ Cuando el balón quiere entrar...; Marca, 21 gener 2017 (en castellà)
* ↑ «Insua verstärkt Schalker Defensive» (en alemany). revista Kicker, 29-06-2017 [Consulta: 29 juny 2017].
* ↑ «Schalke fährt dank Eigentor den nächsten glanzlosen Sieg ein» (en alemany). Rheinische Post, 17-03-2018 [Consulta: 7 juny 2018].
* ↑ «Pablo Insua refuerza la zaga del Huesca» (en castellà). Mundo Deportivo, 20-07-2018 [Consulta: 23 juliol 2018].
* ↑ La sub-21 convoca a Insua, que no estará ante el Barça B; Riazor.org, 6 d'octubre de 2013

## Enllaços externs

* Dades del jugador a Soccerway (castellà)
* Pablo Insua Blanco a BDFutbol